
	от Устройствения правилник на Министерския съвет и на неговата администрация



	Обща препоръка:
В Решение № 233 на Министерския съвет от 2024 г. за приемане на План за намаляване на административната тежест (Решение № 233) е включена мярка № 93, предвиждаща изменение в Закона за лова и опазване на дивеча относно служебно събиране на информация в съответствие с чл. 36г, ал. 4, който гласи, че „всяко предложение следва да съдържа копие от договорите на наетите специалисти“.
Предвид че съответните норми все още не са изменени, а една от посочените цели на нормативните промени е да се намали административната тежест, препоръчваме изпълнението на мярката да бъде включено в обхвата на законопроекта и следователно да бъде допълнена представената частична предварителна оценка на въздействието, като се въведе задължение за служебно удостоверяване на изискуемата информация (договорите) след предоставяне на необходимите данни.
Относно Раздел 2. „Цели“:
Предлагаме формулираните цели да се допълнят, за да съответстват на предлаганите нормативни промени, описани в раздел 1. Примери за определяне на допълнителни цели, свързани с конкретните очаквани резултати, могат да бъдат:
· Регламентиране на възможност за държавните ловни стопанства „Воден – Ири Хисар“ и „Искър“ да осъществяват дейностите по организация на официални мероприятия на държавни лица.
· Определяне на ред за събиране на информация от страна на Националното ловно сдружение, свързана с предоставяне на данни на Федерацията на асоциациите за лов и опазване на природата на Европейския съюз.
Относно раздел 5 „Сравняване на вариантите“:
Препоръчваме информацията, представена в този раздел, да се допълни в съответствие с направените препоръки по предходните раздели. 
Относно раздел 6.1. „Промяна в административната тежест за физическите и юридическите лица от прилагането на препоръчителния вариант (включително по отделните проблеми)“:
За постигане на съответствие на текстовете в раздел 4 и раздел 6.1 е необходимо в последния да се опише идентифицираната административна тежест, както и потенциално да се включи изпълнението на мярка 93 от Решение № 233.
Относно извършване на последваща оценка на въздействието:
За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

